เรื่องร้องเรียน (ถนน,กีดขวาง,ทางเท้า) วันที่ 2023-01-17 02:39:53 — แขวงทุ่งครุ เขตทุ่งครุ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660000876

ขอให้แก้ไขปัญหารถจักรยานยนต์ขับขี่บนทางบาทวิถี และการจอดรถบนทางบาทวิถี บริเวณถนนประชาอุทิศ ช่วงระหว่าง ซอยประชาอุทิศ 41 ไปจนถึงสามแยกนาหลวง แขวงบางมด เขตทุ่งครุ กรุงเทพมหานคร เนื่องจากผู้ร้องแจ้งว่า ทางบาทวิถี ทั้ง 2 ฝั่งถนน ช่วงระหว่างซอยฯดังกล่าว พบเห็นรถจักรยานยนต์ ขับขี่บนทางบาทวิถีตลอดเวลา เป็นประจำทุกวัน ตั้งแต่เช้า จนถึงเย็น และจะมีการจอดบนทางบาทวิถี ตรงตามหน้าร้านอาหาร หรือตามหน้าบ้านที่อยู่อาศัย ทำให้กีดขวางการใช้เส้นทางเดินเท้าของประชาชนที่เดินผ่านไปมา ส่งผลทำให้ได้รับความเดือดร้อน มาเป็นระยะเวลาประมาณ 10 ปี  เบื้องต้นเคยแจ้งไปยังสำนักงานเขตทุ่งครุแล้ว ซึ่งก่อนหน้านี้เคยมีเจ้าหน้าที่เข้าไปทำการตรวจจับ และสั่งปรับผู้กระทำความผิด แต่ช่วงหลังๆไม่มีเจ้าหน้าที่เข้าไปอีกเลย ผู้ร้องจึงขอให้หน่วยงานที่เกี่ยวข้อง เข้าไปดำเนินการแก้ไขปัญหาดังกล่าวอย่างจริงจัง หรือให้จัดส่งเจ้าหน้าที่เข้าไปดูแลอยู่เป็นประจำ
หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก

ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111 #1555 #citydata